สวัสดีค่ะมีอาการปวดปลายนิ้วกลางข้างซ้าย และปลายนิ้วบวมมาก เป็นระยะเวลา3วันแล้วค่ะ รู้สึกปวดมากเหมือนมีลูกตุ้มถ่วง ปลายนิ้วพองเหมือนลูกโป่งเลยค่ะ อยากทราบว่าใช่เล็บขบไหมคะ
สวัสดีค่ะ อาการปวดปลายนิ้วกลางข้างซ้าย และปลายนิ้วบวมมากดังในรูปแนบอาจเกิดจาก ภาวะรอบเล็บอักเสบเฉียบพลัน อาจสัมพันธ์กับการกระแทก หรือการทำงานที่ต้องเปียกชื้น โดนน้ำบ่อยๆ มีการติดเชื้อแบคทีเรียหรือเชื้อราแทรกซ้อนเข้าไปร่วมด้วย เล็บขบก็ยังเป็นไปได้ แต่เป็นภาวะที่พบได้น้อยที่นิ้วมือ จากในรูปดูบวมทั่วๆไปจนถึงตรงบริเวณผิวหนังด้วย อาจจะเป็นการบวมจากการถูกแมลงกัด การมีผื่นแพ้สัมผัสได้เช่นกันในเบื้องต้นควรระวังการกระทบกระแทกเพิ่มเติม รับประทานยาแก้ปวดเพื่อบรรเทาอาการได้ ไม่ล้างมือบ่อยจนเกินไป ถ้าต้องล้างควรทาครีมบำรุงให้ความชุ่มชื้นหลังจากนั้น สังเกตอาการค่ะ ถ้าปลายนิ้วบวมมากขึ้นเรื่อยๆ ปวดเยอะ มีหนองให้เห็นชัดเจน ควรไปพบแพทย์ เพราะอาจต้องมีการกรีดระบายหนอง การถอดเล็บบางส่วน หรือรับยาฆ่าเชื้ออย่างเหมาะสมต่อไป